b'\n_START_ARTICLE_\nAplinkos modifikavimo sutartis\n_START_PARAGRAPH_\nAplinkos modifikavimo sutartis (angl. Environmental Modification Convention, ENMOD), Sutartis apie karinio ar kitokio prie\xc5\xa1i\xc5\xa1ko aplinkos modifikavimo technik\xc5\xb3 naudojimo draudim\xc4\x85 (angl. Convention on the Prohibition of Military or Any Other Hostile Use of Environmental Modification Techniques)\xc2\xa0\xe2\x80\x93 tarptautin\xc4\x97 sutartis, draud\xc5\xbeianti naudoti karinius ar kitokius prie\xc5\xa1i\xc5\xa1kus aplinkos modifikavimo b\xc5\xabdus, kurie daro plat\xc5\xb3, ilgai trunkant\xc4\xaf ar rimt\xc4\x85 poveik\xc4\xaf aplinkai. Sutartis imta pasira\xc5\xa1in\xc4\x97ti 1977\xc2\xa0m. gegu\xc5\xbe\xc4\x97s 18 d. \xc5\xbdenevoje, \xc4\x97m\xc4\x97 veikti 1978\xc2\xa0m. spalio 5 d._NEWLINE_Sutartis draud\xc5\xbeia or\xc5\xb3 karyb\xc4\x85, t. y., or\xc5\xb3 keitimo technikas, siekiant daryti \xc5\xbeal\xc4\x85 ar naikinti. 2010\xc2\xa0m. Biologin\xc4\x97s \xc4\xafvairov\xc4\x97s konvencija taip pat draud\xc5\xbeia kai kurias or\xc5\xb3 modifikavimo ir geoin\xc5\xbeinerinio poveikio formas._NEWLINE_Daug valstybi\xc5\xb3 teigia, kad \xc5\xa1i sutartis ne\xc4\xafved\xc4\x97 visi\xc5\xa1ko draudimo naudoti herbicidus (pvz., oran\xc5\xbein\xc4\xaf agent\xc4\x85) karyboje, bet reikalauja apdairumo kiekvienu kariniu j\xc5\xb3 panaudojimo atveju._NEWLINE_2012\xc2\xa0m. sausio m\xc4\x97nes\xc4\xaf sutart\xc4\xaf buvo ratifikavusios 76 valstyb\xc4\x97s.'